**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 26 /06/2024**

 **Αριθ. Πρωτ. 12531**

**ΑΠΟΣΠΑΣΜΑ**

# Από το πρακτικό της αριθμ. 21ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **233**

 **Λήψη απόφασης για την κάλυψη της επιπλέον δαπάνης του έργου με τίτλο : «Α΄ΦΑΣΗ – Διαμόρφωση περιβάλλοντος χώρου Κολυμβητηρίου στον Δήμο Λεβαδέων».**

 Στη Λιβαδειά σήμερα 25η Ιουνίου 2024 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 12370/21-06-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

 παρόντα 5 (πέντε) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος 1.Ταγκαλέγκας Ιωάννης

 2. Τουμαράς Βασίλειος 2.Καλλιαντάσης Χρήστος

 3. Πολυτάρχου Λουκάς (αν/κό μέλος κ. Αγνιάδη Παναγιώτη) Αν και είχαν νόμιμα προσκληθεί

 4. Παπαβασιλείου Αικατερίνη

 5. Δήμου Ιωάννης (αν/κό μέλος κ.Μίχα Δημητρίου)

 Στη συνεδρίαση παραβρέθηκε και ο κύριος Αρκουμάνης Πέτρος - Δημοτικός Σύμβουλος Μειοψηφίας της Δημοτικής Παράταξης ΛΑΪΚΗ ΣΥΣΠΕΙΡΩΣΗ, δυνάμει της 6/2024 Απόφασης του Δημοτικού Συμβουλίου.

 Ο Πρόεδρος της Δημοτικής Επιτροπής εισηγούμενος το 3ο θέμα της ημερήσιας διάταξης έθεσε υπόψη των μελών την υπ΄αριθμ. 12242/20-06-2024 εισήγηση της Δ/νσης Τεχνικών Υπηρεσιών του Δήμου Λεβαδέων στην οποία αναφέρονται:

*Λαμβάνοντας υπόψη:*

*1. Το γεγονός ότι ο Δήμος Λεβαδέων προτίθεται να υποβάλλει αίτηση – φάκελο για την υλοποίηση του έργου με τίτλο: «****Α΄ ΦΑΣΗ - «Διαμόρφωση περιβάλλοντος χώρου Κολυμβητηρίου στον Δήμο Λεβαδέων»*** *στα πλαίσια της με αρ. Πρωτ. 14576/24.07.2020 Πρόσκλησης ΑΤ06 (ΑΔΑ: ΨΤΤΡ46ΜΤΛ6) του Υπουργείου Εσωτερικών για την υποβολή αιτήσεων χρηματοδότησης στο Πρόγραμμα Ανάπτυξης και Αλληλεγγύης για την Τοπική Αυτοδιοίκηση «ΑΝΤΩΝΗΣ ΤΡΙΤΣΗΣ».*

*2. Την υπ΄ αριθμόν 45/21-05-2024 τεχνική μελέτη με τίτλο «****Α΄ ΦΑΣΗ - «Διαμόρφωση περιβάλλοντος χώρου Κολυμβητηρίου στον Δήμο Λεβαδέων»*** *προϋπολογισμού 1.736.000,00€ συμπεριλαμβανομένου του ΦΠΑ**αντικείμενο της οποίας**είναι η αξιοποίηση περιβαλλοντικά και αισθητικά του περιβάλλοντος χώρου κολυμβητηρίου έκτασης 12.993,00 μ2 που βρίσκεται στην περιοχή «Ισώματα» και συνορεύει βόρεια με τον ποταμό Μακρυσαίο , ανατολικά με το 1ο Λύκειο της πόλης, δυτικά με αγροτική οδό και νότια με άγνωστη ιδιοκτησία.*

*3. Την υπ΄ αριθμό 197/2024 (ΑΔΑ: ΨΙΠΗΩΛΗ-Ζ24) απόφαση της Δημοτικής Επιτροπής με την οποία ο Δήμος αιτείται την κατασκευή της* ***«Α΄ ΦΑΣΗ - Διαμόρφωση περιβάλλοντος χώρου Κολυμβητηρίου στον Δήμο Λεβαδέων» προϋπολογισμού 1.400.000,00€*** *του υποέργου με τίτλο «Κατασκευή κλειστού Κολυμβητηρίου τύπου Κ1 στον Δήμο Λεβαδέων και διαμόρφωση περιβάλλοντος χώρου» .*

*4. Το ότι η επιπλέον δαπάνη του έργου πέραν των 1.400.000,00€ ήτοι το ποσό των 336.000,00€ θα πρέπει να καλυφθεί από ιδίους πόρους του Δήμου*

***Προτείνεται στα μέλη της Δημοτικής Επιτροπής να αποφασίσουν***

*Για την κάλυψη από ίδιους πόρους του επιπλέον ποσού των 336.000,00€, πέραν του ποσού της χρηματοδότησης που απαιτείται για την υλοποίηση του έργου με τίτλο* ***«Α΄ ΦΑΣΗ - «Διαμόρφωση περιβάλλοντος χώρου Κολυμβητηρίου στον Δήμο Λεβαδέων»***

*Παρακαλούμε άμεσα για τις ενέργειές σας*.

Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την με αρ. πρωτ. 14576/24.07.2020 Πρόσκληση ΑΤ06 (ΑΔΑ: ΨΤΤΡ46ΜΤΛ6) του Υπουργείου Εσωτερικών

 -Την με αριθμό 197/2024 (ΑΔΑ: ΨΙΠΗΩΛΗ-Ζ24) απόφασή της

-Την 45/2024 τεχνική μελέτη προϋπολογισμού 1.736.000,00€ συμπεριλαμβανομένου του Φ.Π.Α. 24 %

- Το με αρ. πρωτ. 12242/20-06-2024 έγγραφο της Δ/νσης Τεχνικών Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

 Εγκρίνει την κάλυψη από ίδιους πόρους του επιπλέον ποσού των 336.000,00€, πέραν του ποσού της χρηματοδότησης που απαιτείται για την υλοποίηση του έργου με τίτλο **«Α΄ ΦΑΣΗ - «Διαμόρφωση περιβάλλοντος χώρου Κολυμβητηρίου στον Δήμο Λεβαδέων»**  .

. **Η παρούσα απόφαση πήρε αριθμό 233/2024.**

Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Τουμαράς Βασίλειος

2. Πολυτάρχου Λουκάς

3. Παπαβασιλείου Αικατερίνη

4. Δήμου Ιωάννης

 .

 ΠΙΣΤΟ ΑΠΟΣΠΑΣΜΑ

 Λιβαδειά 26 -06-2024

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ